Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка („Службен весник на Република Македонија“ бр. 124/15), а согласно член 27, член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19)  и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Друштво за градежништво, трговија и услуги РМС Градба АС ДООЕЛ Скопје, преку полномошникот адвоат Миа Ношпал Чорак од Скопје, поднесена против Министерството за земјоделство, шумарство и водостопанство, по предметот Барање за пристап до информации од јавен карактер, на ден 10.07.2026 година го донесе следното

Р Е Ш Е Н И Е

1. Жалбата изјавена од Друштво за градежништво, трговија и услуги РМС Градба АС ДООЕЛ Скопје, преку полномошникот адвоат Миа Ношпал Чорак од Скопје, поднесена против Министерството за земјоделство, шумарство и водостопанство, заведена во Агенцијата под бр.08-228 на 29.06.2026 година, по предметот Барање за пристап до информации од јавен карактер, СЕ УВАЖУВА.
2. СЕ НАЛОЖУВА на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.
3. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

О Б Р А З Л О Ж Е Н И Е

Друштво за градежништво, трговија и услуги РМС Градба АС ДООЕЛ Скопје,  на 22.05.2026 година преку електронска пошта поднело Барање за пристап до информации од јавен карактер до Министерството за земјоделство, шумарство и водостопанство, со кое побарало по пошта или е-маил да му се достави да изврши увид или фотокопија од следната  информација:  
„Министерството спровело постапка по оглас за издавање под закуп на земјоделско земјиште во држна сопственост бр.4/22, објваен од Влада на Република Северна Македонија – Министерство за земјоделство, шумарство и водостопанство, во Службен весник на РСМ бр.4/23 на ден 09.01.2023 год. а за долунаведените парцели. 
Имајќи во предвид што до потпишување на Договор за закуп по горенаведениот оглас-јавен повик не дошло, би сакале да ни дадете информација, дали за истите парцели-подробно опишани подолу, е спроведена нова постапка за издавање под закуп на земјоделско земјиште во државна сопственост, ако е спроведена-објавена кога е објавена, кој е бројот на јавниот повик или оглас и дали истата завршила со склучување на Договор за закуп на земјоделско земјиште во државна сопственост?
-КО Трубарево, викано место: Јурија, Имотен лист бр.45197, КП 115/2, кат.култура: нива, класа 1, во површина од 05 хектари, 59 ари и 31 м/кв:
-КО Трубарево, викано место: Јурија, Имотен лист бр.45240, КП 116, кат. Култура: нива, класа 1, во површина од 05 ари и 89 м/кв:
-КО Трубарево, викано место: Јурија, Имотен лист бр.45503, КП 117, кат. Култура: нива, класа 1, во површина од 12 ари и 42 м/кв:
..
-КО Трубарево, викано место: Јурија, Имотен лист бр.45240, КП 128/1, кат. Култура: нива, класа 2, во површина од 13 ари и 72 м/кв.“
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр. 08-228 на 29.06.2026 година. 
Агенцијата со електронски допис бр.08-228 од 30.06.2026 година ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
Имателот на информации не одговори на дописот на Агенцијата.
Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено. 
Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


                                                                                                        Директор,
                                                                                                     Петар Гајдов

